Korvataan 92 ja 92 a artikla seuraavasti:

”92 artikla

Tietojenvaihto tarkastusviranomaisten, tarkastuslaitosten ja toimivaltaisten viranomaisten välillä

1. Silloin kun toimijan ja/tai kyseisen toimijan alihankkijoiden tarkastukset tekee eri tarkastusviranomainen tai -laitos, tarkastusviranomaisten tai -laitosten on vaihdettava asiaankuuluvat tiedot valvomistaan toimista.

2. Silloin kun toimija ja/tai toimijan alihankkijat vaihtavat tarkastusviranomaistaan tai -laitostaan, asianomaisten tarkastusviranomaisten tai -laitosten on ilmoitettava vaihdosta viipymättä toimivaltaiselle viranomaiselle.

Entisen tarkastusviranomaisen tai -laitoksen on annettava asianomaisen toimijan valvontatiedoston asiaankuuluvat kohdat ja 63 artiklan 2 kohdan toisessa alakohdassa tarkoitetut raportit uudelle tarkastusviranomaiselle tai -laitokselle.

Uuden tarkastusviranomaisen tai -laitoksen on varmistettava, että toimija on toteuttanut toimet tai on ryhtynyt toimiin entisen tarkastusviranomaisen tai -laitoksen raporttiin kirjaamien sääntöjen noudattamatta jättämisten suhteen.

3. Jos toimija poistuu valvontajärjestelmästä, asianomaisen tarkastusviranomaisen tai -laitoksen on ilmoitettava siitä viipymättä toimivaltaiselle viranomaiselle.

4. Jos tarkastusviranomainen tai -laitos havaitsee tuotteiden luonnonmukaisuuteen vaikuttavia sääntöjenvastaisuuksia tai säännösten rikkomisia, sen on ilmoitettava siitä viipymättä sen jäsenvaltion toimivaltaiselle viranomaiselle, joka sen nimesi tai hyväksyi asetuksen (EY) N:o 834/2007 27 artiklan mukaisesti.

Kyseinen toimivaltainen viranomainen voi vaatia oma-aloitteisesti myös muita tietoja sääntöjenvastaisuuksista tai säännösten rikkomisista.

Jos se havaitsee sääntöjenvastaisuuksia tai säännösten rikkomisia muiden tarkastusviranomaisten tai -laitosten valvomien tuotteiden osalta, sen on ilmoitettava myös niistä viipymättä kyseisille viranomaisille tai laitoksille.

5. Jäsenvaltioiden on toteutettava asianmukaiset toimenpiteet ja otettava käyttöön dokumentoidut menettelyt tietojen vaihtamiseksi kaikkien nimeämiensä tarkastusviranomaisten ja/tai kaikkien asetuksen (EY) N:o 834/2007 27 artiklan mukaisesti hyväksymiensä tarkastuslaitosten välillä, mukaan lukien tietojenvaihtomenettelyt kyseisen asetuksen 29 artiklan 1 kohdassa tarkoitetun asiakirjaselvityksen tarkastamiseksi.

6. Jäsenvaltioiden on toteutettava asianmukaiset toimenpiteet ja otettava käyttöön dokumentoidut menettelyt sen varmistamiseksi, että tarkastusten ja tämän asetuksen 65 artiklassa tarkoitettujen tarkastuskäyntien tuloksista toimitetaan maksajavirastolle sen haluamat tiedot komission asetuksen (EU) N:o 65/2011 (7) 33 artiklan 1 kohdan mukaisesti.

92 a artikla

Tietojenvaihto jäsenvaltioiden ja komission välillä

1. Jos jäsenvaltio havaitsee tämän asetuksen soveltamiseen liittyviä sääntöjenvastaisuuksia tai säännösten rikkomisia jonkin sellaisen toisesta jäsenvaltiosta tulevan tuotteen osalta, jossa on asetuksen (EY) N:o 834/2007 IV osastossa ja tämän asetuksen III osastossa ja/tai liitteessä XI tarkoitettuja merkintöjä, sen on ilmoitettava siitä viipymättä jäsenvaltiolle, joka nimesi tarkastusviranomaisen tai hyväksyi tarkastuslaitoksen, muille jäsenvaltioille ja komissiolle tämän asetuksen 94 artiklan 1 kohdassa tarkoitettua järjestelmää käyttäen.

2. Jos jäsenvaltio havaitsee sääntöjenvastaisuuksia tai säännösten rikkomisia, jotka liittyvät asetuksen (EY) N:o 834/2007 33 artiklan 2 ja 3 kohdan mukaisesti tuotujen tuotteiden osalta kyseisessä asetuksessa tai asetuksessa (EY) N:o 1235/2008 säädettyjen vaatimusten noudattamiseen, sen on ilmoitettava siitä viipymättä muille jäsenvaltioille ja komissiolle tämän asetuksen 94 artiklan 1 kohdassa tarkoitettua järjestelmää käyttäen.

3. Jos jäsenvaltio havaitsee sääntöjenvastaisuuksia tai säännösten rikkomisia, jotka liittyvät asetuksen (EY) N:o 1235/2008 19 artiklan mukaisesti tuotujen tuotteiden osalta kyseisessä asetuksessa tai asetuksessa (EY) N:o 834/2007 säädettyjen vaatimusten noudattamiseen, sen on ilmoitettava siitä viipymättä luvan myöntäneelle jäsenvaltiolle, muille jäsenvaltioille ja komissiolle tämän asetuksen 94 artiklan 1 kohdassa tarkoitettua järjestelmää käyttäen. Jos sääntöjenvastaisuuksia tai säännösten rikkomisia havaitaan sellaisten tuotteiden osalta, joille jäsenvaltio itse on myöntänyt asetuksen (EY) N:o 1235/2008 19 artiklassa tarkoitetun luvan, ilmoitus on lähetettävä muille jäsenvaltioille ja komissiolle.

4. Jäsenvaltion, joka saa sääntöjenvastaisia tuotteita koskevan ilmoituksen 1 tai 3 kohdan mukaisesti, tai jäsenvaltion, joka on myöntänyt asetuksen (EY) N:o 1235/2008 19 artiklassa tarkoitetun luvan tuotteelle, jonka osalta sääntöjenvastaisuus tai säännösten rikkominen havaittiin, on selvitettävä sääntöjenvastaisuuden tai säännösten rikkomisen alkuperää. Sen on toteutettava viipymättä asianmukaiset toimet.

Sen on annettava ilmoituksen lähettäneelle jäsenvaltiolle, muille jäsenvaltioille ja komissiolle tiedoksi selvityksen ja toteutetun toimen tulokset vastaamalla alkuperäiseen ilmoitukseen 94 artiklan 1 kohdassa tarkoitettua järjestelmää käyttäen. Vastaus on lähetettävä 30 kalenteripäivän kuluessa alkuperäisen ilmoituksen päivämäärästä.

5. Alkuperäisen ilmoituksen lähettänyt jäsenvaltio voi tarvittaessa pyytää vastanneelta jäsenvaltiolta lisätietoja. Kun alkuperäisen ilmoituksen lähettänyt jäsenvaltio on saanut ilmoituksen saaneelta jäsenvaltiolta vastauksen tai lisätietoa, sen on joka tapauksessa tehtävä tarvittavat merkinnät ja päivitykset 94 artiklan 1 kohdassa tarkoitettuun järjestelmään.

92 b artikla

Tietojen julkaiseminen

Jäsenvaltioiden on asianmukaisella tavalla, internet mukaan luettuna, asetettava yleisön saataville tämän asetuksen liitteessä XII olevan mallin mukaisesti asetuksen (EY) N:o 834/2007 28 artiklan 5 kohdassa tarkoitetut ajantasaiset luettelot, jotka sisältävät kaikista toimijoista ajantasaisen asiakirjaselvityksen, kuten kyseisen asetuksen 29 artiklan 1 kohdassa säädetään. Jäsenvaltioiden on noudatettava asianmukaisesti Euroopan parlamentin ja neuvoston direktiivissä 95/46/EY (8) säädettyjä henkilötietojen suojaa koskevia vaatimuksia.